kardosdrur/scandi-wiki huggingface dataset:
Penninerne

Penninerne er en bjergkæde i Nordengland. Den kaldes ofte "Englands rygrad" ("backbone of England"), fordi den udgør en ubrudt kæde fra Peak District i Midlands gennem Yorkshire Dales, West Pennine Moors og Cumbrian Fells til Cheviot Hills ved den skotske grænse. Den totale længde er omkring 400 km.

Bjergene ikke særlig høje, og omtales gerne som bakker. Den højeste top er Cross Fell øst i Cumbria, på 893 meter. Andre kendte toppe er Mickle Fell (788 m), Whernside (736 m), Ingleborough (723 m), Pen-y-ghent (693 m) og Kinder Scout (636 m).

Penninerne er det vigtigste vandskel i det nordlige England, og deler området i en østlig og en vestlig del. Floderne Eden, Ribble og Mersey har alle sit udspring i Penninerne og løber vestover mod Det Irske Hav. På den andre side finder man floderne Tyne, Tees, Swale, Aire, Don og Trent, som løber mod Nordsøen. 

Geologien domineres af store forekomster af sandsten og kalksten, noget som fører til at det findes mange grotter og underjordiske floder, særlig på østsiden. Nogen af disse er blandt de største i England, for eksempel hullet ved Gaping Hill (over 107 meter dybt) og Rowten Pot (over 111 meter). 

Landskabet består for en stor del af højtliggende moselandskab adskilt af frugtbare dale. I forhold til resten af England er befolkningstætheden generelt lav. De vigtigste indtægtskilder er fårdyrkels, stenbrud og turisme. 

Penninerne regnes som et af de vigtigste områder i England. Den nordlige del er erklæret som en Area of Outstanding Natural Beauty¨, mens dele af Penninerne er inkluderet i nationalparkerne Peak District, Yorkshire Dales og Northumberland. 

Vejen Pennine Way strækker sig hele vejen langs Penninerne. 

Navnet antages at komme fra et keltisk ord, penno, som betyder «ås», men dette er noget usikkert, da man ikke finder tidligere referencer til det fra det 18. århundrede. Det er sandsynlig at navneformen er påvirket af Apenninerne i Italien, som mange engelske gentlemen besøgte i den tiden Penninerne ser ud til at have fået sit moderne navn. Også det navn forklares med samme keltiske ord.

Bjerge i Storbritannien
Bjergkæder i Europa
Areas of Outstanding Natural Beauty i England
Cumbria
Mozambiques nationalvåben

Mozambiques nationalvåben, som blev indført i 1990, viser symboler for landbruget og industri. Stjernen højst oppe står for international solidaritet og den åbne bog, hakken og geværet står for kundskab, jordproduktionen og forsvaret af friheden.

Nationalvåben
Rigsvåbener fra Afrika
ICE TD

InterCityExpress TD eller ICE TD (Baureihe 605) er en dieselelektrisk udgave af Deutsche Bahns InterCityExpress system af højhastighedstog.

Toget, der er udviklet af Siemens, er udstyret med krængeteknik, der gør at toget skulle egne sig til kurvede strækninger, der ikke er egnet til egentlig højhastighedskørsel.

Siden den 9. december 2007 er ICE TD indsat i direkte tog fra København og Aarhus til Berlin via Hamburg.

Sidste ICE TD kørte fra København lørdag den 30. september 2017. (Sidste afgang d. 1. oktober 2017 blev aflyst). Grunden til, at ICE TD ikke længere kører i Danmark, er at de skal gennemgå en større renovering, og hverken DSB eller DB ønsker at betale dette.

Galleri

Se også 
 InterCityExpress
 IC4

Eksterne henvisninger 

Dieselelektriske togsæt
Jernbanetransport i Tyskland
DSB
Siemens Rail Systems
Ostankino

Ostankino er en tidligere sommerresidens for Sheremetevslægten, der oprindeligt lå nogle kilometer nord for Moskva, men som nu er en del af Moskvas Nodøstdistrikt.

Se også 
 Kuskovo
 Arkhangelskoye

Eksterne links 
 Photo (1024x768)
 Official site of the Ostankino Museum

Bygninger, konstruktioner og anlæg i Moskva
Raphael Henrich Tønder

Raphael Henrich Tønder (19. juli 1740 – 21. oktober 1814) var en dansk søofficer.

Han var søn af oberst Henrik Andreas Tønder i første ægteskab. 1759 blev han sekondløjtnant i Marinen, 1763 premierløjtnant, 1772 kaptajnløjtnant, 1776 kaptajn, 1789 kommandørkaptajn og 1797 kommandør. 1800 blev han karakteriseret og 1803 virkelig kontreadmiral.

Efter et togt med linjeskibet Sejeren 1762 var han 1765-70 chef for et marinedetachement i Vestindien. 1770 foretog han et togt med linjeskibet Sophie Magdalene, var derefter 1771-72 interimistisk ekvipagemester på Gammelholm, 1773-74 var nan atter på togt, 1778-80 overlods i Vestindien. 1781 førte Tønder fregatten Søridderen, der var vagtskib på Københavns Red, men sendtes samme år til Newport i Irland for at overtage kommandoen over fregatten Bornholm, hvis chef Mathias Bille var død, og som i næsten synkefærdig tilstand var indløbet i denne havn. 1787 og 1788 var han chef for kadetfregatterne og i de følgende år linjeskibschef i de store eskadrer, der udrustedes til neutralitetens beskyttelse; da regeringen 1800 udsendte en eskadre, som demonstrerede mod en engelsk flåde, der under admiral Manley Dixon optrådte på en truende måde i Øresund, førte han linjeskibet Odin. I slaget på Reden 1801 tog han derimod ikke del. 1805 førte han en evolutionseskadre i Sundet og døde 21. oktober 1814.

Tønder var en type på officererne af den gamle skole, myndig og djærv i sin tale, mere frygtet end afholdt af sine underordnede.

14. februar 1770 ægtede han Elisabeth de Hemmer (28. marts 1750 – 1. marts 1808), datter af plantageejer J.P. de Hemmer på St. Croix.

Kilder 
 C. With, "Raphael Henrich Tønder", i: C.F. Bricka (red.), Dansk Biografisk Lexikon, København: Gyldendal 1887-1905.

Admiraler fra Danmark
Danskere i 1700-tallet
Raphael Henrich
Danskere i 1800-tallet
Personer i Dansk Biografisk Leksikon
Lizzie (sanger)

Ann Elisabeth Berg (født 30. oktober 1982 i Tórshavn, Færøerne), bedre kendt under kunstnernavnet Lizzie, er en dansk-færøsk-islandsk sangskriver og sangerinde.

Lizzie har tidligere arbejdet sammen med forskellige producere på diverse engelsksprogede rap- og R&B-projekter. Det har betydet at hun har varmet op for navne som Mobb Deep og 50 Cent, men det var først da producerteamet Madness 4 Real fik Lizzie til at medvirke på en duet på den danske sanger Alex' album Ta’ det tilbage fra 2006, at hun for alvor fandt sit musikalske ståsted.

Lizzie arbejdede sammen med de danske producerteams Madness 4 Real, Pitchshifters og tekstforfatter Jonas Kur i halvandet år på sit debutalbum, som blev udgivet i februar 2008. Den første single fra debutalbummet var "Ramt i natten" (2007). Singlen blev et kæmpe hit både på de danske radiostationer og hos de danske dj's, og den lå ikke mindre end 32 uger på den danske Dancechart. Lizzie fik i august 2008 overrakt fire-dobbelt platin for singlen for over 60.000 solgte downloads, hvilket gjorde den til den mest downloadede sang i Danmark nogensinde. Albummet af samme navn fik guld i august 2008 for 15.000 solgte eksemplarer. Lizzie modtog ved Danish Music Awards 2009 prisen for Årets dansk hit.

Diskografi

Singler 
 "Ramt i natten" (2007)
 "Dans med mig" (2008)
 "I morgen" (2008)

Album 
 Ramt i natten (2008)

Kilder

Eksterne henvisninger 
 

Musikere fra Danmark
Musikere fra Færøerne
Steno (flertydig)

Steno kan henvise til:

 Niels Stensen – latiniseret navn Steno
 Steno (statue) – forestiller Niels Stensen
 Rutandet delfin – eneste medlem af slægten Steno
 Steno Diabetes Center Copenhagen (SDCC), et sundhedsfagligt center med særligt fokus på diabetes.
Pavel Kohout

Pavel Kohout (født 20. juli 1928) er en tjekkisk forfatter, der blandt andet er kendt for sin deltagelse i foråret i Prag i 1968 samt medunderskriver af Charter 77.

Pavel Kohout var aktivt medlem af det tjekkoslovakiske kommunistparti, men i 1960'erne tilsluttede han sig reformbevægelsen, og efter Prag-forårets nederlag måtte han leve som dissident, indtil han emmigrerede til Østrig. Efter kommunismens fald har han delt sin tid mellem ophold i Wien og Prag. Han har også efterfølgende været aktiv i kulturdebatten og har blandt andet aktivt støttet Danmark under Muhammed-krisen i 2006. 

Under hele forløbet har Kohout skrevet såvel digte som romaner og teaterstykker. Da han gik imod kommunistpartiets linje, blev han bandlyst fra at arbejde med de officielle teatre, og han tog initiativ til at stifte et "dagligstueteater", der kunne opføre teaterstykker, som William Shakespeares Macbeth, i private hjem.

Bibliografi 
På dansk er udgivet: 
 Executrix: historien om verdens første kvindelige skarpretter (1979)
 Den hellige Klaras indfald (roman, 1981)
 Dansetimen (roman, 1990)
 Jeg sner (1993)

Eksterne henvisninger 

Personer fra Prag
Digtere fra Tjekkiet
Romanforfattere fra Tjekkiet
Dramatikere fra Tjekkiet
Choi Yo-Sam

Choi Yo-Sam (16. oktober 1973 – 3. januar 2008) var en sydkoreansk verdensmester i boksning. Han blev født i Jeongeup, Jeollabukdo, Sydkorea.

Eksterne henvisninger 
 

Boksere fra Sydkorea
Falling Kirke

Falling Kirke, Falling Sogn, Hads Herred i det tidligere Aarhus Amt.

Eksterne kilder og henvisninger 
 Falling Kirke  hos KortTilKirken.dk
 Falling Kirke  hos danmarkskirker.natmus.dk (Danmarks Kirker, Nationalmuseet)

Kirker i Odder Kommune
Kirker i Århus Stift
Kirker i Århus Amt
The Warriors

The Warriors er en amerikansk kultklassiker-film fra 1979, der er baseret på bogen af samme titel af Sol Yurick. Filmen er instrueret af Walter Hill, og er i 2005 blevet udgivet som videospil til PlayStation 2 og Xbox af Rockstar Games.

Handling 

Alle New Yorks topbander mødes til en stor forsamling, hvor lederen af byens største bande informerer de andre bander om bandernes magt i New York. Men den respekterede leder bliver myrdet af den psykopatiske Luther, der er leder af banden The Rogues. Ingen så hvem der skød lederen, og Luther er hurtig til at udpege lederen af banden The Warriors, som morderen. Hele New York bliver informeret om dette, og en dusør bliver udlovet til den bande, der får fat på The Warriors først. De otte tilbageværende medlemmer af banden må flygte gennem New Yorks mørke gader fra både politi og de andre bander.

Persongalleri 
 Cleon er grundlæggeren af Coney Island banden, The Warriors. Cleon bliver myrdet tidligt i filmen, da rivalbanden The Rogues, påpeger The Warriors som Cyrus' mordere.
 Swan overtager lederskabet af The Warriors da Cleon dør. Swan er en mand af få ord, men han er intelligent og en meget habil kæmper.
 Luther er lederen af The Rogues, og manden der myrdede Cyrus. Det er tydeligt at han er psykopat.
 Cyrus er den visionære leder af New Yorks største bande, The Gramercy Riffs, og han drømmer om én stor forenet bande der skal styre byen. Cyrus myrdes af Luther.
 Mercy er en ung kvinde, der følger The Warriors da de marcherer ind på The Orphans territorie. Hende og Swan indleder (måske) et romantisk forhold.
 Ajax er bandens sorte får. Han bryder sig ikke om autoriteter, og har svært ved at holde sig fra slagsmål og problemer. Han bliver fanget af politiet i filmen.
 Vermin var, ifølge videospillet fra 2005, ham der grundlagde banden sammen med Cleon. Vermin er en habil kæmper og meget loyal, men også en smule dum.
 Rembrandt er det yngste medlem af banden. Rembrandts opgave er at brede The Warriors navn i hele byen, med hans kunstneriske evner og en spraydåse.
 Cochise er en habil kæmper, oprindeligt fra Harlem.
 Snow er en mand af meget få ord, men hans handlinger taler til gengæld meget højt.
 Cowboy har sit navn, da han altid har en Stetson cowboyhat på hovedet.
 Fox er bandens spejder der ved alt om de andre bander, deres territorier, og kender byens gader udenad. Han dør tidligt i filmen, da politiet smider ham ud foran et tog.

Medvirkende 
 Michael Beck som Swan
 David Patrick Kelly som Luther
 James Remar som Ajax
 David Harris som Cochise
 Thomas G. Waites som Fox
 Marcelino Sanchez som Rembrandt
 Brian Tyler som Snow
 Terry Michos som Vermin
 Tom McKitterick som Cowboy
 Deborah Van Valkenburgh som Mercy
 Roger Hill som Cyrus
 Dorsey Wright som Cleon

Eksterne henvisninger 

 

Warriors
Warriors
Thrillerfilm fra USA
Actionfilm fra USA
Film baseret på bøger
Fruering Kirke

Fruering Kirke ligger i Fruering Sogn, Hjelmslev Herred i det tidligere Skanderborg Amt, Region Midtjylland. Den hvidkalkede kirke ligger på en bakke 106 m over havet i byens sydlige udkant, hvorfra der er en vid udsigt mod Skanderborg Sø og Møllehøj. Bygningen stammer fra ca. 1100, og den består i dag af et romansk skib, et muligvis senromansk kor, et sengotisk tårn og et ligeledes sengotisk våbenhus. Bygningen er opført i frådsten og kløvet kamp. I murværket er brugt elementer fra tidligere bygningsdele, således f.eks. en overligger fra et romansk vindue. Kor og skib er dækket af spidsbuede hvælvinger.
Blandt inventaret kan nævnes altertavlen fra begyndelsen af det 17. århundrede, klokken fra 1698 og den bægerformede, romanske døbefont.

Note

Eksterne kilder og henvisninger 
 Fruering Kirke  hos KortTilKirken.dk
 Fruering Kirke hos danmarkskirker.natmus.dk (Danmarks Kirker, Nationalmuseet)

Kirker i Skanderborg Kommune
Kirker i Århus Stift
Kirker i Skanderborg Amt
Vitved Kirke

Vitved Kirke, Vitved Sogn, Hjelmslev Herred i det tidligere Skanderborg Amt. Kirken ligger ca. 9 kilometer øst for Skanderborg.

Kor og skib er opført i romansk tid af granitkvadre over skråkantsokkel. Syddøren er bevaret, de ornamenterede karmsten er på deres plads, den søndre karms inderside har vikingetidsagtigt rankeslyng, ydersiden har rankeværk, som vokser ud af en løves mund, øverst mod syd ses en løve. Sydportalens tympanon sidder nu over våbenhusets dør, relieffet viser den korsfæstede Kristus mellem sidefigurer og et par dyr, alt under en arkaderække. Skibet blev forlænget mod vest i sengotisk tid og samtidig blev våbenhuset opført, tagrytteren er fra 1700-tallet. Vestforlængelsen er smallere end det romanske skib og har formodentlig båret et tårn. I skibets vestforlængelse er indmuret en hjørnekvader med løvefigurer og en kragsten med rankeslyng, sikkert fra korbuen. Kirken blev istandsat i 1963.

Koret fik i sengotisk tid indbygget krydshvælv, og samtidig blev korbuen omdannet til en spidsbue. Skibet har fladt loft. Altertavlen er fra anden halvdel af 1700-tallet, maleriet er udført af Mogens Kai Nørregård i 1950. Prædikestolen er fra 1639.

Den romanske døbefont af granit har løver på kummen og rund fod med firkantet fodplade.

Eksterne kilder og henvisninger 

 Vitved Kirke på nordenskirker.dk
 Vitved Kirke på KortTilKirken.dk
 Vitved Kirke på danmarkskirker.natmus.dk (Danmarks Kirker, Nationalmuseet)

Kirker i Skanderborg Kommune
Kirker i Århus Stift
Kirker i Skanderborg Amt
Halvmetal

Halvmetaller er grundstoffer med en blanding af metalliske og ikke-metalliske egenskaber. De er alle faste stoffer og ligger på en diffus skrå linje mellem metallerne og ikkemetallerne i p-blokken i periodesystemet.

Halvmetallerne er i hovedsagen også halvledere, men disse egenskaber er ligeså forskellige og må ikke forveksles. Halvmetaller er de grundstoffer som falder udenfor den almindelige kemiske klassificering som metal kontra ikke-metal. Halvledere er derimod en elektrisk egenskab som bruges om alle "svage" isolatorer, inklusive legeringer.

Halvmetallerne er

Se også 
 Periodiske system

Kilder 

 
Kemiske serier
Ikkemetal

Ikkemetaller er grundstoffer som er isolatorer i kondenseret tilstand (fast stof eller væske). De fleste ikkemetaller er imidlertid gasser. De har forholdsvis høj elektronnegativitet (giver ikke så let sine elektroner fra sig), og med undtagelse af brint befinder de sig i øvre højre del af det periodiske system og adskilles fra metallerne med en diffus skrå linje bestående af halvmetaller. Bortset fra vand (H2O), som er neutralt, er oxider af ikkemetaller sure – f.eks. karbondioxid (danner kulsyre i vand), nitrogendioxid (danner salpetersyre) og svovltrioxid (danner svovlsyre). 

Følgende faste stoffer og gasser hører til ikkemetallerne:

Ikkemetallerne, halogenerne og ædelgasserne udgør mindre end en 1/4 af grundstofferne, men mere end 3/4 af stofmængden på Jorden. Resten er (halv)metaller.

Se også 
 Periodiske system

Kilder 

 
Kemiske serier
Avant Browser

Avant Browser er en freewarewebbrowser som forener Microsofts Internet Explorer (IE) med en grænseflade, der er tiltænkt at være mere rig på ekstrafunktioner, mere fleksibel og ergonomisk såsom Mozilla Firefox. Dette inkluderer især benyttelse af URL aliaser og musegestusser.

Avant Browser er på nuværende tidspunkt tilgængelig på 41 sprog, heriblandt dansk.

Browseren er hurtigere end IE, og selve installationspakken fylder kun små 2-3MB, den har et ikon nede ved proceslinjen når den er åben, og derfra kan den indstilles og skjules fra proceslinjen, hvorfra den også lukkes.

Et kritikpunkt er at den ikke er multitrådet, altså hvis en af de åbne hjemmesider ikke svarer computeren låser hele browseren indtil problemet er løst.

Den virker med Windows 98 eller nyere inklusiv Windows Vista, og Internet Explorer 6 eller 7 skal være installeret.

Webbrowsere
Internet-software til Windows
Voyager web browser

Voyager er en webbrowser til amiga. På dens webside påstår de at det er den bedste browser til amiga.

Eksterne henvisninger
Kan downloades på denne hjemmeside

Webbrowsere
Karaffel

En karaffel er en langhalset glasbeholder til servering af drikkevarer såsom vand eller vin.

Etymologi 
Ordet "karaffel" kommer oprindeligt af arabisk "yarrāfa" (dansk: "drikkekande"), men er blevet importeret til dansk via spansk "garrafa" og fransk "carafa". På dansk blev ordet til "karaf" og "karaffe", men under påvirkning af danske ord som "vaffel", "gaffel" og "taffel" udviklede ordet sig til det nuværende "karaffel".

Se også 
 Tantalus - kabinet til opbevaring af karafler

Referencer

Eksterne henvisninger 

Køkkenudstyr
Væskebeholdere
Bordservice

ca:Decantador
es:Decantador
he:דקנטר
pt:Decanter
zh:醒酒器
Landkreis Nordwestmecklenburg

Landkreis Nordwestmecklenburg er en Landkreis i den nordvestlige del af den tyske delstat Mecklenburg-Vorpommern beliggende ud til Østersøen. Til området hører Østersøøen Poel. Naborkreise er mod øst Landkreis Rostock, mod syd den kreisfreie by Schwerin og Landkreis Ludwigslust-Parchim og mod vest den slesvig-holstenske Kreis Herzogtum Lauenburg og den kreisfreie by Lübeck. 

Under landkreisreformen i 2011 kom den tidligere kreisfrie by Wismar til landkreisen og blev den nye administrationsby.

Geografi 
Området ligger i en trekant mellem byerne Lübeck, Wismar og Schwerin. Mod nord grænser den til Østersøen med den lille ø Poel; Der er to store søer i Nordwestmecklenburg: den østlige halvdel af Schaalsee (23 km²) på grænsen mod vest, og den nordlige halvel af Schweriner See (63 km²) i syd.

Byer og kommuner 
(indbyggertal pr. 31. december 2016)

Amtsfrie kommuner
 Grevesmühlen, by ** ()
 Poel ()
 Wismar, Hansestadt ()

Amter med amttilhørende kommuer/byer

Nordwestmecklenburg
Bert Bolin

Bert Bolin (født 15. marts 1925, død 30. december 2007) var en svensk meteorolog og klimaforsker.

Karriere 
Bolin tog sin doktorgrad ved Stockholms universitet i 1956 og var professor i meteorologi fra 1961 til 1990. Han har også været videnskabelig direktør af European Space Research Organisation, nu kendt som European Space Agency. Han var den første leder af FN's klimapanel hvor han gjorde tjeneste fra 1988 til 1998.

Priser 
Bolin har fået en række priser for sit arbejde indenfor klimaforskning:
 1984: Carl-Gustaf Rossby Research Medal
 1988: Tyler Prize for Environmental Achievement
 1995: Blue Planet Prize – ofte set på som svarende til Nobelprisen indenfor miljøvidenskab.

Eksterne links 
 IPCCs chairman Bert Bolin builds consensus (artikel på engelsk af Nick Sundt fra Global Change electronic edition 1995)

Klimatologer
Meteorologer fra Sverige
Videnskabsfolk fra Sverige
VIF

VIF eller Vif er en forkortelse og har flere betydninger:
 Vanløse Idræts Forening – en dansk idrætsforening.
 Vejle Idrætsforening – en dansk idrætsforening.
 Vestbjerg Idrætsforening – en dansk idrætsforening.
 Viby Idrætsforening – en dansk idrætsforening.
 Vivild Idrætsforening – en dansk idrætsforening.
 Vordingborg Idræts Forening – en dansk idrætsforening.
 Vålerengen Idrettsforening – en norsk idrætsforening.
Voyager (flertydig)

Voyager henviser til forskellige artikler:

 Voyager – forskellige rumsonder
 Voyager web browser – browser til Commodore Amiga
 Chrysler Voyager − bilmodel fra Chrysler
 Voyager (band) - et australsk progressivt metal-band
Smashing Pumpkins' diskografi

Diskografi over det amerikanske rockband Smashing Pumpkins.

Album

Singler 

^ indikerer, at sangen kun er udgivet som radiosingle eller har opnået en hitlisteplacering, selv om den ikke har fået en officiel singleudgivelse.

B-side-album og opsamlingsplader

Ep'er

Liveudgivelser

Diverse 

Diskografi
Diskografier
International Coach Federation

International Coach Federation (ICF) er en international almennyttig organisation stiftet i 1995, som er oprettet med det formål tilbyde og være kilde for tilbud af certificeret coaching (vejledning) for private personer, industri- og forretningsvirksomheder.

Medlemskab er åbent for firmaer/ personer, som tilbyder coaching, under forudsætning af opfyldelse af organisationens etiske standarder og retningslinjer.

ICF har en bestyrelse på 15 medlemmer, som blandt andet kommer fra Australien, Canada, Kina, Sverige, England og USA.

Ekstern henvisning
 Sammenslutningens hjemmeside 

Internationale organisationer
Etableret i 1995
Lovhjemmel

Lovhjemmel er indenfor jura udtryk for, at der foreligger en retlig begrundelse for at kunne foretage en given disposition, hvad enten det er private personers eller offentlige myndighed, der må udføre den. 

Hvis der er lovhjemmel til f.eks. en kommunes ekspropriation af en privat ejendom, kræves det således at denne mulighed nævnes i loven. Det følger af bl.a. Grundloven § 73 og af lov om fremgangsmåden ved ekspropriation vedrørende fast ejendom.

Manglende lovhjemmel udgør en væsentlig retlig mangel, der medfører ugyldighed.

Reference 
Jura
Retsvidenskab
Juridiske begreber
Statens kunstnerlønn

Statens kunstnerlønn var en norsk kunststøtteordning som blev oprettet i 1863 og som varede i hundrede år. Ordningen blev også kaldt diktergasje eller dikterlønn (digtergage eller -løn), men det var ikke kun digtere som fik den. De som blev tildelt Statens kunstnerlønn, fik den for livstid. Da ordningen blev afviklet, fik de, der allerede havde fået bevilget Statens kunstnerlønn, lov til at beholde ordningen. 

Der var ofte ballade om tildelingerne af kunstnerløn, bedst kendt er den såkaldte Kiellandsag 1885-1887 om kunstnerløn til Alexander Kielland og kampen om kunstnerløn til Arnulf Øverland i 1938.

Ordningen blev afløst af Statens æreslønn i 1963. Også æreslønn tildeles af Kulturdepartementet og Stortinget gennem  Statsbudsjettet (finansloven). Fra 1983 uddeles også Statens æresstipend. Pr. 2006 udgør både æresstipendium og æresløn 200.000 kr., og ordningerne varer livet ud (i modsætning til ordningen med statsstipendiater, som ophører ved 67 år). Æresløn er skattefri, mens æresstipendium indtægtsbeskattes. 

Efterhånden har disse ordninger i stigende grad fået præg af hædrende udmerkelse, og har mistet sin betydning som finansiering af kunstnerisk virksomhed. Fra 1960'erne blev ordningen i stigende grad suppleret med åremålsbaserede kunstnerstipendier gennem Norsk kulturråd og kunstnerorganisationerne.

Nogle kunstnere som har fået Statens kunstnerlønn, æreslønn og æresstipend

Kunstnerlønn

Æreslønn

Æresstipend

Uden årstal 
 Jorunn Kirkenær
 Jostein Sverd Lunghjem
 Carl E. Paulsen 
 Sverre Sollie
 Halvor Floden
 Wenche Foss, æresløn
 Antonio Bibalo, æresstipendium

Se også
 Statens garantiinntekt for kunstnere

Eksternt link 

SSB: Statens kunstnerstipendier i tall 1927–1992 

Kultur i Norge
Kunst fra Norge